Source: https://www.porada.sk/archive/index.php/t-1566.html?s=5ab87ef9d197eedd6e4dd30b1968af5a
Timestamp: 2019-09-19 17:42:46+00:00
Document Index: 2811479

Matched Legal Cases: ['§10', '§ 23', '§ 23', '§ 24', '§ 25', '§ 23']

konateľ a zdravotné poistenie [Archív] - PORADA.sk
konateľ a zdravotné poistenie
18.08.04,11:59
Žiadam Vás o radu:
Mám konteľa ktorý na základe mandátnej zmluvy poberá mesačne odmenu - je štatutárnym orgánom spoločnosti / sám jediný /, nie je spoločníkom. Ešte má aj živnosť s ktorej platí komplet poistné do poisťovní. Platím za neho iba daň.
Neviem či je tam potrebné plaťiť aj zdravotné poistenie keď v odbornej literatúre som sa dočítala, že ho na zdravotné poistenie nemožno považovať za zamestnanca podľa §10 ods. 3písm.f zákona o zdravotnom poistení - nejde totiž o člena štatutarneho orgánu, ale o štatutárny orgán samotný.
Članok napísal Ing. Dobšovič 1000 riešení 5/2003.
Poradí mi niekto ako je to vlastne správne?
18.08.04,12:38
Pozrite www.vszp.sk a tam poradňu - oddiel platenie poistného. V poradí 9.otázka odvrchu je Váš prípad. Takže tam si nájdete odpoveď - a podľa názoru JUDr. Kopeckého sa zdravotné poistenie platí.
18.08.04,12:58
Ďakujem Vám za radu,
ešte Vám porosím ako si vypočítam penále?
18.08.04,20:43
§ 23 odsek 1 zákona
Ak platiteľ poistného zistil, že poistné nebolo uhradené včas a v správnej výške, je povinný zaplatiť poplatok z omeškania vo výške 0,1% z dlžnej sumy za každý kalendárny deň omeškania odo dňa pôvodnej splatnosti poistného za príslušný kalendárny mesiac alebo odo dňa skrátenia poistného za príslušný kalendárny mesiac do dňa, keď bola dlžná suma poukázaná na účet príslušnej poisťovne.
Doporučujem pozrieť celý § 23 a i § 24 a § 25...
19.08.04,21:59
Prosím, toto platí aj keď sa omylom ale včas pošle poistenie v správnej výške, ale so zlým kódom banky a platba sa vráti zamestnávateľovi a opäť sa pošle správne ?
20.08.04,21:00
Zdravotná poisťovňa "nemôže" za to, že ste poistné platili na zlý účet. Z jej pohľadu ide o neskoro zaplatené poistné, z čoho vyplýva povinnosť zaplatiť poplatok z omeškania. Na základe Vašej písomnej žiadosti ale môže poplatok z omeškania zdravotná poisťovňa odpustiť - pozrite § 23 odsek 5 zákona 273/1994.
23.08.04,10:08
Jozef Mihál, ďakujem za poučenie. Veľmi ma nepotešilo, ale čo sa dá robiť, keď zákony treba dodržiavať.
Ešte raz ďakujem a prajem krásny deń.